Cermé, ceremé utawa ceremai ya iku salah sawijining wit kang wohe kecut banget. Jeneng élmiyahé ya iku Phyllanthus acidus. Woh kang kecut iki uga diarani mawa jeneng-jeneng liya kaya ceremoi (Acèh), crhemai (Malaysia), Karmay (Philiphina), mayom (Thailand) lan liyané. Ana ing basa Inggris diarani Otaheite gooseberry, Malay gooseberry lan isih ana aran liya.

Wujud 

Wit Cermé kelebu wit perdu utawa wit cilik kang dhuwure nganti 9 m, pange endep lan renggang. Yèn didelok wit cerme arep padha karo wit blimbing wuluh.

Godhong tunggal, bunder kaya endhog lan pucuke lancip, dhawane 2–7 cm, kasusun ana ing pang kaya godhong majemuk nyirip.

Kembang duwé kelamin tunggal utawa ganda, wernane abang, cacahé 4, kasusun ing malai nganti 12 cm. Woh watu, bunder kang cacahé 6-8 rusuk, kuning rada putih arep padha lilin, diametere bisa nganti 2,5 cm,gumantung dhèwèkan utawa untaian. Daging buah putih, kecut lan akèh banyune, ing tengahe ana inti kang atos lan wijine 4-6 iji.

Manfaat 
Woh Cermé kerep dipangan langsung dicampur karo gula, uyah utawa dirujak. Cermé uga kerep digawé manisan, digodhog (disetup) utawa digawé ombenan kang nyegerake.Godhong kang isih nom dianggo dadi lalapan.

Banyu godhogan oyot cerme minangka ngentengake lara asma lan nambani lelara kulit. Bahan penyamak uga diasilake saka kulit oyote.

Wit cerme kerep ditandhur dadi iyup-iyupan utawa penghias latae lan taman. Wit iki bisa urip ing laladan tropis lan subtropis, seneng karo panggonan kang lembab nganti dhuwure kira-kira 1.000 m dpl. Cermé bisa dikembangbiake mawa winih utawa stek.

Panyebaran 
Dikira-kira Cermé asalé saka Madagaskar. Saiki cerme wis sumebar marang akèh panggonan tropis kaya ing Asia Tenggara (Vietnam, Laos, Indonesia lan Malaya pérangan lor), kepuloan-kepuloan Mauritius, Reunion lan Rodrigues ing Samodra Hindia, sarta ing Guam, Hawai lan kepuloan liya ing Samodra Pasifik.

Tahun 1793, tuwuhan iki digawa menyang Jamaika saka Timor lan awet iku simebar menyang kabèh kepuloan Karibia, banjur lumebu ing Amérika tengah lan Selatan.

Jinisi Kerabat 
Cermé duwé kerabak karo wit malaka (Phyllanthus emblica) lan meniran (P. niruri) kaloro wit iku duwé kasiat obat.

Cathetan suku 

Tetuwuhan
Woh-wohan